S-1205/2011

Mál þetta var höfðað með ákæru lögreglustjórans á höfuðborgarsvæðinu, dagsettri 16. ágúst sl., á hendur E-kk-þgf M-kk-þgf A-kk-þgf, kt. 000000-0000, Þórufelli 12, Reykjavík, „fyrir eftirtalin hegningar- og umferðarlagabrot á árinu 2011:

I

Þjófnað, með því að hafa fimmtudaginn 14. apríl í verslun Hagkaups, Smáralind í Kópavogi, stolið herrabuxum, fjórum herrabolum og herrailmvatni, samtals að verðmæti kr. 26.883.

Telst brot þetta varða við 244. gr. almennra hegningarlaga nr. 19/1940.

II

Umferðarlagabrot, með því að hafa föstudaginn 15. apríl 2011 ekið bifreiðinni UT-356 sviptur ökurétti og undir áhrifum áfengis (vínandamagn í blóði mældist 1,41 ‰) og án nægjanlegrar aðgæslu eða varúðar um bifreiðastæði við verslunarmiðstöðina Kringluna þar sem hann ók utan í bifreiðina RH-R45, sem stóð þar kyrrstæð, ekki sinnt lögboðnum skyldum sínum við umferðaróhapp heldur ekið á brott af vettvangi út af bifreiðastæðinu og á ljósastaur norðan við Kringluna, aftur ekið á brott af vettvangi, austur fyrir Kringluna, á móts við Listabraut, þar sem hann ók aftan á bifreiðinni VO-852, en lögregla kom á vettvang skömmu síðar og hafði afskipti af honum.

Telst þetta varða við 1. mgr. 4. gr., 1. mgr. 10. gr., 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga.

Þá gerir S-kk-nf H-kk-nf, kt. 000000-0000, fyrir hönd Hagkaups, kt. 000000-0000, kröfu vegna ákæruliðar I um að ákærða verði gert að greiða Hagkaup samtals kr. 2.999 auk vaxta skv. 8. gr. laga um vexti og verðtryggingu nr. 38/2001 af kr. 2.999 frá tjónsdegi, sem var 14. apríl 2011, en síðan dráttarvexti skv. 9. gr. sömu laga að liðnum mánuði frá birtingu kröfunnar til greiðsludags“.

Ekki var sótt þing af hálfu kröfuhafa við þingfestingu og féll bótakrafan niður.

Ákærði hefur fyrir dómi skýlaust játað að hafa framið brot þau sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var dæmdur í skilorðsbundið fangelsi 2001 fyrir húsbrot og minni háttar líkamsárás. Árið 2010 var hann sektaður og sviptur ökurétti fyrir ölvunarakstur og akstur undir áhrifum fíkniefna. Árið 2011 var hann sektaður og sviptur ökurétti í 3 ár og 6 mánuði frá 15. apríl 2010 fyrir ölvunarakstur. Refsing hans nú verður ákveðin með hliðsjón af 77. og 78. gr. almennra hegningarlaga og er hún hæfilega ákveðin fangelsi í 30 daga. Þá verður ákærði sviptur ökurétti ævilangt. Ákærði greiði 40.360 krónur í sakarkostnað og málsvarnarþóknun skipaðs verjanda síns, H-kk-ef B-kk-ef hdl., 50.200 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, E-kk-nf M-kk-nf A-kk-nf, sæti fangelsi í 30 daga.

Ákærði er sviptur ökurétti í ævilangt.

Ákærði greiði 40.360 krónur í sakarkostnað þar með talda málsvarnarþóknun skipaðs verjanda síns, H-kk-ef B-kk-ef hdl., 50.200 krónur.

A-kk-nf Í-kk-nf